དེ་ཡང་ས་པཎ་ཚང་གིམཁས་འཇུགལས།སྙན་ངག་རྒྱ་གར་ལ་གཙིགས་ཆེ་ཡང་།བོད་སྙན་ངག་གི་ཚུལ་ལ་བློ་མི་འཇུག་པསཞེས་གསུངས་བ་ནང་བཞིནམཁས་འཇུག་ནི་བོད་ཀྱི་སྙན་འགྲེལ་ཐོག་མ་དང་།ས་པཎ་ཡར་སྔོན་དུ་བོད་ཀྱི་མཁས་པ་དག་གིས་ལེགས་སྦྱར་གྱི་སྐད་དུ་ཡོད་པའི་སྙན་ངག་གི་གཞུང་ལུགས་ལ་སློབ་སྦྱོང་དང་ཞར་དུ་བོད་རང་གི་གདོད་མའི་རྩོམ་སྲོལ་དང་སྦྱར་ཏེ།སྙན་ངག་མི་ཉུང་བ་ཞིག་བརྩམས་གྲུབ་གནང་ཡོད་ནའང་།སྙན་ངག་ཅི་ལྟར་རྩོམ་ཚུལ་གྱི་རིག་པའི་གཞུང་ལུགས་སྐོར་ལ་དོ་སྣང་བྱས་མྱོང་མེད།ཆོས་རྗེ་ས་པཎ་ཁོང་གིས་ཐོག་མར་སྙན་ངག་ཅི་ལྟར་རྩོམ་ཚུལ་གྱི་རིག་པའི་གཞུང་ལུགས་བོད་དུ་དྲངས་སྟེ།རྩོམ་པ་ལ་འཇུག་ཚུལ་གྱི་བློ་མིག་ཆེས་ཆེར་ཕྱེས་བ་དང་།སྙན་ངག་གི༼རྩོམ་རིག་སྤྱི་ལ་གོ༽གོ་དོན་དང་རྩོམ་ཚུལ།ཁྱབ་ཁོངས་དང་མཚོན་ཚུལ་སོགས་གཞི་རྩའི་ཤེས་བྱ་དག་འཆད་རྩོམ་རྩོད་གསུམ་གྱིས་བསྡུས་པའིམཁས་འཇུགཏུ་ཐོག་མར་བཀོད་ནས་དུས་སྐབས་དེར་བོད་ཀྱི་རྩོམ་སྟེགས་སྟེང་སུས་ཀྱང་ཚབ་བྱེད་མི་ཐུབ་པའི་ནུས་བ་མི་དམན་པ་ཐོན་པ་མ་ཟད།རྒྱན་གྱི་བརྗོད་དོན་དག་ཚིགས་བཅད་ཀྱི་ལམ་ནས་བརྩམས་པ་དེ་དག་གིས་རྗེས་སུ་ཤོང་དཔང་གཉིས་ཀྱིས་སྙན་གཞུང་འདི་བོད་དུ་བསྒྱུར་བའི་གོ་རིམ་ཁྲོད་མཛུབ་སྟོན་གྱི་ནུས་པ་མི་དམན་པ་ཐོན་ཡོད།